Eko regata Tamiš
2012-08-24 08:00 - 2012-08-26 17:00 (Europe/Belgrade) | Tamiš, Pančevo, Serbia
Ovogodišnja, treća po redu „Eko regata Tamiš“ održava se od 24. do 26. avgusta, a učesnici regate ploviće od grada Pančeva i ušća reke Tamiš u Dunav do Opova, okupljajući stare i nove regataše, zaljubljenike u reku i iskusne „rečne vuke“.
Podstaknuti inicijativom za vraćanje Tamišu statusa plovnog puta, organizatori ove regate pokrenuli su manifestaciju koja će za cilj imati i podizanje svesti stanovnika o značaju zaštite reke Tamiš i celokupnog sliva Dunava.
Ovogodišnja regata okupiće veći broj učesnika prema očekivanjima organizatora, budući da je regata tokom prethodne dve godine pobudila veliko interesovanje nautičara i svih zaljubljenika u reku.
Regata će započeti okupljanjem nautičara učesnika regate u Pančevu odakle će plovila isploviti između 10 i 11 časova. Regataši će poneti simbole i propagandni materijal koji će deliti tokom plovidbe.
Tokom trajanja regate, sami učesnici podržaće cilj ove eko manifestacije pridruživanjem brojnim akcijama čišćenja obale.
Ploveći uzvodno ka Opovu, učesnici regate imaće priliku da pokažu kako Tamiš ponovo može biti plovni put i istaknu sve veći značaj nautičkog turizma na ovoj reci.
Ova inicijativa uključila je sva naseljena mesta uz Tamiš u ekološki program kako bi se probudila ekološka svest kod stanovnika ovog regiona i istakao značaj zaštite rečnog toka i obala.
Nakon plovidbe i eko akcija, učesnici regate imaće priliku da uživaju u delikatesima lokalnih alasa uz zvuke tamburaša.
Tamiš je reka Dunavskog sliva koja je nekada imala živ rečni saobraćaj, a tokom zimske sezone bio je veliki zimovnik za čamce i brodove. O nekadašnjem značaju Tamiša svedoči i podatak da se tu nekada nalazilo i veliko Fernbahovo brodogradilište.

Mambo stars na "Novosadskom muzičkom letu"
2012-08-19 21:00 - 23:00 | Vrt srednjoškolskog doma, Novi Sad, Serbia
Sastav Mambo stars nastupa u Vrtu srednjoškolskog doma u Novom Sadu 19. avgusta sa početkom u 21h. Ovaj latino-salsa ansambl će zabavljati veselim ritmovima posetioce „Novosadskog muzičkog leta“.
„The Mambo stars“ je jedan od prvih orkestara latino muzike u Srbiji. Osnovan je pre 13 godina od strane profesionalnih jazz muzičara – članova Big Benda RTS, koji su svoju višegodišnju ljubav i želju za sviranjem latino-muzike preneli u ovaj vrlo atraktivan muzički sastav.
„Novosadsko muzičko leto 2012.“ počinje 17. jula a trajaće sve do 24. avgusta. Pored zvuka klasične muzike i mnogobrojnih koncerata, na Novosadskom muzičkom letu čuće se i melodije i ritmovi salse i tanga, kao i etno, džez, klecmer i latino muzike. Ukupno deset programa održavaće se mahom u vrtu Srednjoškolskog doma u Nikolajevskoj ulici, ali i u Sinagogi.
Novi Sad će na letnjem ciklusu koncerata biti domaćin umetnicima iz naše zemlje, ali i iz Hrvatske, Slovenije, Bosne i Hercegovine, Portugala, Australije i Kube.
Cene ulaznica za koncerte iznosiće od 300,00 do 500,00 dinara, a mogu se nabaviti u Muzičkoj omladini Novog Sada, radnim danima od 8,00 do 14,00 časova, kao i dva sata pred početak koncerta na mestu održavanja programa.

Photo: www.muzickaomladina.org

Dimitri From Paris u Beogradu
2012-08-17 22:00 - 23:55 | Bar Brankow, Beograd, Serbia
Francuski kralj disko muzike Dimitri from Paris, nastupa u Beogradu, 17. avgusta. On će ljubitelje ove vrste muzike zabavljati u letnjoj bašti bara “Brankow” u Crnogorskoj br. 12 sa početkom u 22h.
Ovaj umetnik, poreklom iz Grčke, poznat je široj publici po “high class” žurkama i nastupima na čuvenim zabavama vlasnika “Plejboja” Hjua Hefnera. Njegova muzika se opisuje kao zvuk koji vraća šarm sedamdesetih i duh ludih žurki iz ere čuvenog kluba “Studio 54″.
Kao jedan od naglamuroznijih di džejeva današnjice, čija muzika sadrži elemente soula, Dimitri je pravio muzičke pozadine za revije Chanel, Lagerfelda, Gaultiera, Laurenta.

Foto: www.myspace.com

Dani Brazila
2012-08-17 - 2012-08-19 | Unnamed Venue, Novi Sad, Serbia
Novi Sad će treći put po redu biti domaćin Festivala Dani Brazila koji slavi i promoviše brazilsku kulturu. Ove godine manifestacija se održava od 17. do 19. avgusta, a organizatori su pripremili veoma atraktivan program za posetioce.
Festival Dani Brazila – novosadski samba karneval predstaviće se kroz različite interaktivne sadržaje od radionica samba udaraljki i samba plesa, preko akrobatskog sporta kapuere pa sve do zanimljivih filmova, izložbi i muzičkih događaja.
Na više lokacija u gradu, sa preko 20 različitih programa ovaj događaj će kao i prethodne dve godine dočarati atmosferu pravog brazilskog karnevala. Poslednji dan rezervisan je za veliku međunarodnu karnevalsku povorku na kojoj će učesnici radionica moći da pokažu rezultate trodnevnog druženja, a svi posetioci uživaju u atmosferi karnevala.

Foto: www.danibrazila.org

Winner of Belgrade
2012-08-17 - 2012-08-18 | Novi Beograd, Beograd, Serbia
Ovogodišnje četvrto po redu međunarodno takmičenje u ekstremnim sportovima “Winner of Belgrade” održava se 17. i 18. avgusta u novobeogradskom skejtparku gde će snage odmeriti najbolji domaći i evropski vozači skejtborda, rolera, BMX-a i MTB-a.
Novobeogradski skejt park postaće tokom ova dva dana centar okupljanja ljubitelja ekstremnih vožnji za šta je park posebno opremnjen novim i izazovnijim spravama gde će takmičari imati priliku da prikažu svoje najbolje trikove i akrobacije.
Dva dana pred sam događaj počinje svojevrstan uvod u ovo takmičenje; 15. avgusta vozači BMX-a i mauntinbajka pokazaće svoje umeće na zemljanim doskocima na motokros stazi u Surčinu u okviru „Red Bull Backyard Digger“ takmičenja.
Dok će 16. avgusta u centru Beograda biti predstavljen i promovisan sam WOB kao i brojni ekstremni sportovi.
Prvog dana takmičenja svoju sreću okušaće takmičari u kategoriji do 16 godina, dok je drugi dan takmičenja rezervisan za finalno nadmetanje vozača starijih kategorija.
Svi posetioci imaće priliku da uživaju u jedinstvenom spektaklu akrobacija kao i u nastupu brejkdens grupe „Twister Crew“.
Takmičenje se održava u organizaciji kluba ekstremnih sportova „JC&Co“, koji su i za sve posetioce pripremili posebno iznenađenje – obezbeđen je direktan prenos takmičenja na Internetu, dok je pripremnjeno i posebno takmičenje za posetioce – „Prenesi atmosferu sa Winnera“.
Cilj ovog takmičenja je da multimedijalnim sadržajima na najzanimljiviji način prenesu atmosferu sa WOB-a na društvenim mrežama. Zanimljive nagrade su obezbeđene za najuspešnije učesnike.

Foto: Ivan Miladinović/ www.facebook.com/WinnerOfBelgrade

Nišville Jazz Festival 2012
2012-08-16 17:00 - 2012-08-19 23:00 | Unnamed Venue, Niš, Serbia
Internacionalni Jazz Festival „Nišville 2012“ održava se po 29. put u autentičnom ambijentu Niške tvrđave od 16. do 19. avgusta, gde će ugostiti velikane Jazz muzike – Jon Cowherd Mercy Project ft. Patitucci, Brand New Heavies, Lullo Meier, Brussell Jazz Orchestra, Lydian Sound Orchestra, Osibisa…
Svake večeri tokom trajanja festival Niška tvrđava otvara svoje kapije brojnim poklonicima Jazz muzike koji će tokom četiri dana festivala uživati u koncertima, radionicama i bogatom pratećem programu.
Jedinstveni uvod u Nišville Jazz Festival je besplatni dvodnevni festival posvećen „Kralju romske muzike“ i rođenom nišliji, Šabanu Bajramoviću, koji se održava 14. i 15. avgusta na nišavskom keju pored spomenika ovom velikanu. Za ovu godinu planirani su nastupi brojnih domaćih sastava, kao i bogat prateći program koji uključuje muzičke radionice i izložbe.
Počast velikom romskom pevaču i kompozitoru svojim nastupima daće u utorak, 14. avgusta: Alexandre Cunha Quintet iz Brazila, Dado Topić & Time after Time i Šaban Bajramović Interantional Tribute Band, a u sredu 15. avgusta: sastav My People, Orkestar Bobana i Marka Markovića i “Nema problema Orkestar” iz Italije.
Tokom trajanja festivala na više punktova u gradu održaće se besplatne muzičke radionice za studente muzičkih akademija i učenike muzičkih školi gde će od prominentnih jazz muzičara učiti klavir, gitaru, bas, bubnjeve, limene i drvene duvačke instrumente.
Festival čiji je značaj prepoznalo i Ministarstvo Kulture Republike Srbije kao događaj od nacionalnog značaja, Nišville je jedinstveni Jazz festival sa najdužom tradicijom u jugoistočnoj Evropi. Ovaj festival je tokom godina privukao imena kao što su Donald Byrd, Lenny White, The Brand New Heavies, Billy Cobham… i više od 100.000 fanova svake godine.
Nišville Jazz Festival će i ove godine posetiocima iz drugih gradova i okolnih država ponuditi mogućnost mini džez letovanja: „Četiri dana u Nišu i četiri noći na Nišvilu“ za samo 100 evra, sa uračunatim kompletom karata za sva četiri dana festivala.
Četvrtak 16. Avgust
Jazzbooka
LSO (ITA)
Jean Luc Ponty (FR)
“Legenda džeza” prirediće nezaboravan nastup na Niškoj tvrđavi u okviru ovogodišnjeg Nišville Jazz festivala. Vanserijski muzičar i jedan od najvećih jazz i jazz rock violinista našeg doba upriličiće ovogodišnji Nišville Jazz festival. Prema rečima brojnih kritičara i poznavaoca jazz muzike, Ponty je smatran pionirom i neospornim virtouzom violine, a priznanje uz navedene titule dobio je 2011. godine kada mu je uručena nagrada „Legenda džeza‟ na velikom Cork Jazz festival u Irskoj. Ovaj istaknuti muzičar sarađivao je sa brojnim muzičarima tokom svoje duge muzičke karijere, među kojima se ističe Frank Zappa, koji je komponovao muziku za Ponty-ev album King Kong iz 1969. godine.

Osibisa (GB, Ghana)
Alexandre Cunha Quintet (BRA)
Jon Cowherd Mercy Project ft. Patitucci (USA)
“Dream team” savremenog džez zvuka nastupa predvođen Cowherdom. Pravi „dream team“ savremenog jazz zvuka koji predvodi pijanista Jon Cowherd stupa na scenu ovogodišnjeg Nišville festivala. All Stars quartet nastupa pod imenom „Jon Cowherd Mercy project“, koji je dobio ime po albumu snimljenom ove godine. Ovaj kvartet čine Jon Cowherd, jedan od najboljih jazz kompozitora i aranžera, koji je sarađivao i sa muzičkim velikanima poput Igija Popa, Džoni Mičel, i mnogima drugima; John Patitucci, kontrabasista, jedan od najtraženijih i najnagrađivanijih muzičara današnjice i dvostruki dobitnik Grammy nagrade; Brian Blade, bubnjar, i Steve Cardenas, gitarista.

Petak, 17. Avgust
Pedjazz (SRB)
EF Septet (TUR)
BJO ft Maria Joao & David Linx (BEL)
Jazzex (UKR)
Takuma and Bowie Funk Expirience (USA, NL)
Nema Problema (ITA)
Subota, 18. Avgust
Adrian Gaspar trio with guests: Gabriel Rosati & Lucian Nagy (AUT/ BRA/ ROM))
Amir Gwirtzman trio ft. (ISR)
Opus 5 (USA)
Lollo Meier quintet (NL)
Publika Nišvila imaće priliku da čuje jedinstvene zvuke gypsy swing muzike. Jedan od najboljih gypsy swing gitarista nastupiće na ovogodišnjem Nišville festivalu sa svojim kvartetom. Odrastao na zvucima gypsy muzike, ovaj vanserijski muzičar potiče iz porodice čuvenih muzičara, a danas je jedan od istaknutih kompozitora i aranžera današnjice. Meier svoja iskustva deli kroz radionice gde se pokazao i kao odličan pedagog, a osnovao je i on-line Gypsy swing akademiju.
The Night of Jazz Guitar ft Larry Coryell (GER/USA) ili Boban Marko Markovic (SER)
Mango Duende (BUL)
Nedelja, 19. Avgust
Lepi Jova (SRB)
Sentimental Swingers (BUL)
Anders Bergcrantz Band (SVE)
Get the blessing (GB)
Brand New Heavies (GB)
Pioniri londonske acid jazz scene vraćaju se na Nišville Jazz Festival. Nakon odličnog nastupa na Nišville festivalu 2008. Godine, pioniri londonske acid jazz scene ponovo nastupaju na Niškoj tvrđavi donoseći nove zvuke sa poslednjeg albuma „Dunk Your Trunk“, koji je snimljen za samo četiri dana i objavljen za besplano skidanje, kao i stare dobre hitove. The Brand New Heavies, koji su 1985. godine osnovali bubnjar/klavijaturista Jan Kincaid, gitarista Simon Bartholomey i basista/klavijaturista Andrew Leavy, tokom godina izgradili su kultni status na londonskoj klupskoj sceni i objavili 10 studijskih albuma. Sastavu se pridružuje N’Dea Davenport, američka umetnica i producent, najpoznatija kao vokalista sastava The Brand New Heavies.

Foto: www.nisville.com

Eyot (SRB)

Jazz letovanje
2012-08-16 08:00 - 2012-08-19 17:00 | Unnamed Venue, Niš, Serbia
JAZZ letovanje za 100 evra!
Nišville Jazz Festival će i ove godine posetiocima iz drugih gradova i okolnih država ponuditi mogućnost mini džez letovanja: „Četiri dana u Nišu i četiri noći na Nišvilu“ za samo 100 evra, u šta je uračunat komplet ulaznica za sve četiri festivalske večeri i pun pansion (smeštaj i tri obroka dnevno) u dvokrevetnim sobama studentskog hotela kod tehničkih fakulteta u neposrednoj blizini niške Tvrdave.
Uplatu za ovaj paket treba izvršiti na žiro račun br. 310-159469-16 (Nišville D.O.O. – Bulevar Dr. Zorana Đinđića 58a, 18000 Niš ) u iznosu od 100 evra u dinarskoj protivvrednosti po srednjem kursu na dan uplate, svrha doznake – Jazz Letovanje, a nakon toga skeniranu uplatnicu sa validnim ličnim podacima poslati na mail ticket@nisville.com čime se potvrđuje Vaša rezervacija.
Komplet karata uz originalnu uplatnicu može se podići u Press centru festivala – Izložbeni paviljon u Tvrđavi, 16.avgusta 2012, od 16 – 19h.
Tel. za informacije 018 220 992 – Nišville office, Cara Dušana 19, 18 000 Niš.

Kontra kvartet na "Novosadskom muzičkom letu"
2012-08-14 20:00 - 23:00 | Vrt srednjoškolskog doma, Novi Sad, Serbia
U okviru „Novosadskog muzičkog leta“ , u utorak, 14. avgusta, u Vrtu srednjoškolskog doma nastupa slovenačka akustična etno grupa „Kontra kvartet“ koja će za novosadsku publiku izvoditi tradicionalnu jevrejsku klecmer muziku.
Kontra kvartet postoji već devet godina, nastupa širom Slovenije, ali i izvan nje, trudeći se da bogati zvuk ove specifične muzike interpretira što autentičnije. Pored muziciranja u različitim dvoranama, grupa često održava koncerte i u sinagogama.
„Novosadsko muzičko leto 2012.“ počinje 17. jula a traje do 24. avgusta. Pored zvuka klasične muzike i mnogobrojnih koncerata, na Novosadskom muzičkom letu čuće se i melodije i ritmovi salse i tanga, kao i etno, džez, klecmer i latino muzike. Ukupno deset programa održavaće se mahom u vrtu Srednjoškolskog doma u Nikolajevskoj ulici, ali i u Sinagogi.
Novi Sad će na letnjem ciklusu koncerata biti domaćin umetnicima iz naše zemlje, ali i iz Hrvatske, Slovenije, Bosne i Hercegovine, Portugala, Australije i Kube.
Cene ulaznica za koncerte su od 300,00 do 500,00 dinara, a mogu se nabaviti u Muzičkoj omladini Novog Sada, radnim danima od 8,00 do 14,00 časova, kao i dva sata pred početak koncerta na mestu održavanja programa.

Foto: www.muzickaomladina.org

Belgrade Beer Fest 2012
2012-08-14 19:00 - 2012-08-19 23:00 | Ušće, Beograd, Serbia
Vrele letnje noći na beogradskom Ušću, rokenrol i pivo… Belgrade Beer Fest slavi prvi jubilej i tokom „rođendanskih“ 6 dana festivala od 14. Do 19. avgusta očekuje se rekordna posećenost na Ušću.
Prema britanskom listu „The Independent“ jedan od top 20 svetskih događaja koje bi obavezno trebalo posetiti, Belgrade Beer Fest postao je najveći pivski festival u jugoistočnoj Evropi.
Ovogodišnji Beer Fest vernim posetiocima „poklanja“ dodatni šesti dan festivala za ovaj mali jubilej. Tokom trajanja Festa posetioci će imati priliku da vide neke od velikana domaće muzičke scene, kao i iz regiona – Vampiri, Obojeni program, Pekinška patka, Ritam nereda, Plavi orkestar, Crvena jabuka, LoveHunters…
Prvi dan rezervisan je za izvođače koji po prvi put dolaze na Beer Fest. Tokom naredna tri dana festivala pobednici konkursa za nastup neafirmisanih bendova na ovom festivalu imaće jedinstvenu priliku da se dokažu pred brojnom publikom.
Ova značajna festivalska manifestacija glavnog grada po poseti prevazilazi brojne letnje manifestacije i tokom godina postojanja od osnivanja 2003. godine Beer Fest obezbedio je godišnje preko pola miliona posetilaca. Ključ uspeha čine bogat muzički program baziran na rokenrolu, široka ponuda domaćih i inostranih pivskih brendova, kao i slobodan ulaz.
Beer Fest svake godine prati i bogat prateći program, kao i društvena kampanja sa naglaskom na zaštiti životne sredine u okviru koje se organizuju i radionice o reciklaži.
Belgrade Beer Fest 2012 – Program:
Utorak 14. avgust
The Horsemen
Toni Montano
Viva Vox Choir
BBF Band – Belgrade Blues Factory
Kiki Lesandrić i Piloti
Električni orgazam
Plejboj
Vampiri
Vampiri se vraćaju na muzičku scenu. Srpski DOO-WOP se vraća na muzičku scenu. Nakon vrtoglavog uspeha hita „Ramalamadingdond‟ i muzike za kultni film „Mi nismo anđeli‟ Srđana Dragojevića ranih devedesetih, predstavnici muzičkog pravca koji je najbliži Rockabilly & Rockabilly Pop muzici iznenadiće neke stare fanove nastupom na ovogodišnjem Belgrade Beer Festu. Jedinstveni stil i crne naočare za sunce u stilu Braće Bluz i Roj Orbisona postale su simbol ovog benda koji će po prvi put nastupiti na Beer Festu pola sata nakon ponoći.

Sreda 15. avgust
Aman Zaman
Evil Eva
Obojeni program
Hypnotized
Hladno pivo
Vlatko Stefanovski
Čuveni makedonski gitarista i nekadašnji član benda Leb i Sol nastupiće tradicionalno na Beer Festu u 22:45. Iskusna publika već zna šta može očekivati od ovog svetski priznatog velikana gitare koji nastupa i kao član trija „The Kings of Strings‟ koji je održao nekoliko zapaženih nastupa u prestonici.
Rambo Amadeus
Antonije Pušić, poznatiji širom regiona kao Rambo Amadeus, garantuje nezaboravan nastup na ovogodišnjem Beer Festu. Muzičar, tekstopisac i „medijski manipulator‟, spojivši imena Džona Ramba i Volfganga Amadeusa Mocarta postao je Rambo Amadeus. Njegovi koncerti nikada nisu samo jednostavno izvođenje repertoara, već miks muzičkih improvizacija i humora. Često satirični tekstovi, uz kombinovanje više muzičkih pravaca, doprineli su da ovaj jedinstveni muzičar na domaćoj muzičkoj sceni postane simbol autentičnog koncertnog nastupa i dobre zabave.

Prodigy tribute band
Četvrtak 16. avgust
Impuls
Texas flood
Ritam nereda
Zoran Predin & CoverLover
Galija
Niška grupa koja je prošle godine proslavila 35 godina postojanja, prirediće posetiocima Beer Festa zanimljiv nastup izvodeći hitove sa poslednjeg albuma „Mesto pored prozora‟ iz 2010. Godine, kao i neke od slavnih hitova kao što je pesma „Još uvek sanjam‟ koju su slušaoci Radija 202 izabrali za jednu od najboljih pesama koje je izdao PGP-RTB/PGP-RTS. Galija, na čelu sa Nenadom Milosavljevićem, stupa na binu u 22:45.
Dado Topić & Time After Time
Psihomodo pop
Pekinška patka
Petak 17. avgust
Nijagara
VeTO!
Tight Sweaters ‐ Moloko & Roisin Murphy Real Tribute
Bilja Krstić & Bistik orchestra
Plavi orkestar
Jedan od najpopularnijih bendova sa exYU prostora nastupa na ovogodišnjem Beer Festu u 21 gde će izvesti stare dobre hitove – „Suada‟, „Bolje biti pijan nego star‟… ali i novije singlove. Od osnivanja benda 1983. godine u Sarajevu, Plavi orkestar objavio je 8 albuma i održao preko 3500 koncerata širom sveta.
YU grupa
Zabranjeno pušenje
Jedan od najzapaženijih bendova osamdesetih godina 20. veka, koji je dostigao tiraže od nekoliko stotina hiljada prodatih ploča, ponovo izlaze na binu Belgrade Beer Festa. Posetioci će imati priliku da ponovo čuju hitove koji su ušli u istoriju exYU rok muzike. Bend je od samog osnivanja bio usko povezan sa legendarnom radio i televizijskom satiričnom emisijom Top lista nadrealista. Fanovi znaju kakav nastup mogu očekivati, a najpoznatiji dr u muzici regiona, dr Nele Karajlić, izlazi na binu u 11.45.
Inspektor Blaža i kljunovi
Queen Real Tribute Band
Dejan Petrović Big Band
Subota 18. avgust
Sharks, Snakes & Planes
Berklee Groove
Love Hunters
Crvena jabuka
Siddharta
Orthodox celts
Zvuke zelene Irske u Beogradu tradicionalno na Belgrade Beer Festu donose nam Orthodox celts-i koji će svoje verne fanove počastiti još jednim izvanrednim nastupom petnaest minuta nakon ponoći. Ovaj beogradski bend postao je „inventar‟ Belgrade Beer Festa budući da je bend do sada nastupio na svakom Beer Festu, osim 2004. godine usled tehničkih problema. Bend domaćoj publici donosi jedinstveni zvuk irske muzike kombinovane sa rok elementima i na tradicionalnom koncertu kojim bend proslavlja Dan svetog Patrika.

Kiril Džajkovski
PETE TONG
Nedelja 19. avgust
Angels
Zona B
Đura i mornari
“Lavovski cug” – finale takmičenja
Valentino
Partibrejkers
Van Gogh
Beogradske legende su sinonim energičnih nastupa. Beogradskim legendama nije potrebna posebna najava kada stupaju na scenu Belgrade Beer Festa. Ove godine nastupaju u samoj završnici Festa, poslednjeg dana, kada na binu stupaju u petnaest minuta pre ponoći. Nakon proslavljenih 25 godina postojanja (2011), uspešne Kanadske i SAD turneje, i osvojene MTV Adrija nagrade za najboljeg regionalnog izvođača (2007), bend nastavlja tradiciju dobrog zvuka. Nižući hitove koji su ušli u istoriju domaće rok muzike, pesma „Neko te ima‟ proglašena je od strane slušalaca Radija 202 kao 1 od 60 najboljih pesama objavljenih od strane PGP-RTB/PGP-RTS-a.
Jailbreak – G’N’R Real Tribute

Beogradska regata
2012-08-12 09:00 - 20:00 | Ada Ciganlija, Beograd, Serbia
Četvrta Beogradska regata održava se 12. avgusta na istoj ruti kao i prethodnih godina- od Makiša do starog kupališta na Adi Ciganliji u ukupnoj dužini od 6,5km.
Manifestacija počinje u 9h kada se plovila okupljaju na startu regate, registruju i pripremaju za ulazak u reku. Regata startuje u 11h, a predviđeno je da se na cilj stigne u 14h.
Sportsko-rekreativni deo regate počinje u 14:30h rafting trkom discipline head-to-head. Nakon proglašenja pobednika trke počinje turnir u odbojci na pesku.
Po završetku regate, izabraće se najveselija posada koja će svojom pozitivnom energijom osvojiti žiri i publiku.
Ukoliko ne posedujete svoje plovilo, a želeli biste da učestvujete na regati, možete rezervisati mesto u nekom od čamaca organizatora po ceni od 500 dinara po osobi.

Izložba "Izmeštanje - dnevnik imigranta"
2012-08-10 20:00 - 2012-09-05 22:00 | Artget galerija, Serbia
Okosnicu ovogodišnjeg programa Galerije Artget predstavlja izložba „Izmeštanje – dnevnik imigranta“ autora Boža Vasića koja će biti izložena u Galeriji od 10. avgusta.
Ova izložba predstavlja fotografije i video radove u okviru Vasićevog najnovijeg projekta „Izmeštanje – dnevnik imigranta“ koji je nastao tokom autorovog boravka u umetničkim kolonijama u Berlinu 2010. i Njujorku 2012. godine. Projekat čine dve serije fotografija: Berlinski imigrantski dnevnik i Ilegalni imigranti Njujorka, kao i video radovi Ilegalni imigranti Njujorka i Izgubljen na Velikom bazaru.
U svojim radovima autor istražuje političke i socijalne teme u kontekstu gradske arhitekture i urbanog okruženja. Grad za autora predstavlja „eksperimentalnu labaratoriju“ u kojoj istražuje brojne savremene teme poput nedostatka ljudskih prava, pitanja imigracije, jezičkih barijera, masovnog konzumerizma, gubitka individualnosti…
Božo Vasić trenutno živi i radi u Torontu (Kanada) kao video umetnik, reditelj i fotograf. Završio je studije filmske rezije na Fakultetu dramskih umetnosti u Beogradu. Njegovi umetnicki radovi izlagani su na bijenalima, u galerijama i muzejima širom sveta, a dokumentarni filmovi i video radovi prikazivani na brojnim festivalima. Vasić je osvojio i nekoliko internacionalnih nagrada za svoje filmove.

46. Zaječarska gitarijada
2012-08-09 20:00 - 2012-08-12 23:00 | Unnamed Venue, Zaječar, Serbia
Najstariji festival neafirmisanih rok bendova, organizuje se ove godine po 46. put, a održava se od 9. do 12. avgusta na dve festivalske bine u Zaječaru. Gitarijada okuplja desetine hiljada učesnika i posetilaca iz zemlje i inostranstva, i kao takva, spada u red najznačajnijih muzičkih događaja u regionu.
Na Rock Stage-u, u revijalnom delu programa, nastupaju Eyesburn, Hladno Pivo, Bajaga i Insruktori, Obojeni program i Let 3.
Žiri u sastavu: Branimir Lokner, Dragiša Radulović i Đorđe David, odabrao je od 176 prijavljenih 12 sastava koji učestvuju u takmičarskom delu programa. Takmičiće se: Black Division” iz Osijeka, “Charna” iz Banja Luke, “My Last Suicide”, takođe iz Banja Luke, zatim “Bas i stega”, “Rđa”, “Void Inn”, “Lates” iz Beograda, “Case Remnant” (Zrenjanin-Beograd), “Black Joker” iz Pirota, “Super Confusion” iz Kikinde, “V.I.S. Novi Dan” kao i „NL8“ iz Zaječara.
Cilj manifestacije je podsticanje i afirmacija muzičkog stvaralaštva mladih opredeljenih za Rock’n’roll.

Festival datira s kraja šezdesetih godina prošlog veka, kada su se na temeljima svetske produkcije, kod nas pojavili prvi rok sastavi, stekavši veliku popularnost među mladima. Na inicijativu lokalnih bendova, nastao je i festival u Zaječaru, koji je u početku organizovan dva puta godišnje. Krajem sedamdesetih i početkom osamdesetih godina, Gitarijada od lokalnog, prerasta u najznačajniji festival demo bendova u regionu.
Gitarijada u Zaječaru afirmisala je mnoge domaće bendove koji su nakon nje, kao pobednici ili učesnici, snimili svoja prva izdanja i dobili odgovarajuću medijsku podršku. Osim toga, ona je ugostila svetska imena, poput: Laibach, Steve Lukather, Uriah Heep, Wishbone Ash, Ken Hensley & Live Fire, Stan Web’s & Chicken Shake, Nightwing, Girlschool, itd.
Višedecenijska tradicija i značaj Gitarijade, učinili su ovu manifestaciju nacionalnim brendom, promoterom i jednim od nosilaca razvoja turističke privrede grada Zaječara.

Foto: www.zajecar.info

Međunarodni studentski filmski kamp "Interakcija"
2012-08-07 17:00 - 2012-08-25 22:00 | Unnamed Venue, Požega, Serbia
Sedmi po redu međunarodni studentski filmski kamp „Interakcija 2012‟ održava se od 7. do 25. avgusta u Požegi i okupiće učesnike iz 15 zemalja.
Požega ovog avgusta postaje centar filmskih dešavanja budući da će ugostiti učesnike ovog filmskog kampa koji nam dolaze iz Irana, Poljske, Rusije, Rumunije, Velike Britanije, Francuske, Izraela, Egipta, Kine, Slovačke, Indije, Filipina, SAD-a, Makedonije i Srbije.
Prema selekciji žirija 20 izabranih učesnika učestvovaće u brojnim aktivnostima tokom održavanja kampa. Oni će biti podeljeni u 4 ekipe i snimiće 4 dokumentarna filma u Čačku, Užicu, Kosjeriću i Požegi na temu „Dolasci-odlasci‟.
Po završetku snimanja učesnici će montirati material za svoje filmove tokom narednih deset dana boravka u Požegi. Premijera filmova snimljenih tokom kampa biće održana 23. avgusta u Kulturnom centru Požega, i 24. avgusta u Kulturnom centru Beograda.
Istovremeno s trajanjem kampa održaće se i Međunarodni masterklas dokumentarnog filma „INTERdoc 2012‟ koji okuplja ove godine polaznike iz Singapura, Sjedinjenih Država, Italije, Rusije, Finske i Ekvadora.
U okviru kampa biće organizovan i bogat prateći program namenjen kako učesnicima kampa, tako i svim zainteresovanim posetiocima. Tako će učesnici imati priliku da predstave kulturu svojih zemalja u okviru programa „INTERface‟, dok će „INTERscreen‟ program uključiti projekcije studentskih filmova.
U slobodno vreme učesnici će posetiti Drvengrad, „Staro selo‟ Muzej na otvorenom u Sirogojnu, manastire Ovčarsko kablarske klisure i imaće priliku da krstare Moravom. Takođe organizovan je i prateći muzički festival „Centrala‟ gde će nastupiti Kanda, Kodža i Nebojša kao i brojni lokalni bendovi.

Foto: www.facebook.com/interaction.campserbia

Šabački letnji festival
2012-08-07 17:00 - 2012-08-12 23:00 | Unnamed Venue, Šabac, Serbia
Deseti po redu Šabački letnji festival održava se od 7. do 12. avgusta na Tvrđavi u Šapcu gde će nastupiti Van Gogh, Darkwood Dub, Kanda, Kodža i Nebojša…
Jedan od najvećih regionalnih festivala, Šabački letnji festival, održava se na dobro poznatoj lokaciji – na Tvrđavi u Šapcu, a očekuje se da će ovogodišnji festival privući još veći broj posetilaca nego prethodnih godina.
Tvrđava će ugostiti poznate domaće bendove poput, benda Kanda, Kodža i Nebojša, Pekinške patke, Dubioza kolektiva, Van Gogha, Darkwood Duba i Hladnog piva, koji će nastupati na Main Stage-u, dok će posetioci festivala uživati i u dobrim DJ nastupima tokom svih šest dana trajanja festivala
Festivlal uključuje 3 zone – Demo, Fresh i Chillout zonu.
Kao i prethodnih godina, Šabački letnji festival zalaže se za afirmaciju mladih neostvarenih bendova iz Srbije kojima će dati priliku da se dokažu pred festivalskom publikom 7. i 8. avgusta.
Za sve one koji žele da osete pravi duh festivalske atmosfere, otvoren je i besplatni festivalski kamp na Starom gradu, svega stotinak metara od Tvrđave gde se održava glavni program festivala.

Ulaz na festival slobodan je za sve posetioce.

Trka harmonije sveta
2012-08-07 - 2012-08-09 | Unnamed Venue, Zlatibor, Serbia
Učesnici najplemenitije trke na svetu pod nazivom “Trka harmonije sveta”, koji svake dve godine optrče zemljinu kuglu, predajući iz ruke u ruku baklju mira i harmonije, zastaju na Zlatiboru 7. avgusta u 15:30h na Kraljevom Trgu.
U svim većim mestima u kojima zastanu biće im organizovan doček, a 9. avgusta u Beogradu očekuje ih centralna manifestacija.
Baklja harmonije je ove godine zapaljena 1. januara na Havajima, odakle je pošla trka ka Severnoj Americi. Evropljani su se proidružili trci 23. februara u portugalskom gradu Figueira da Foz, a planirano je da se trka završi 7. oktobra u Beču.
Ova trka je prvi put održana 1987. godine, prolazi kroz preko 100 zemalja na svim kontinentima, a pridružuju joj se sportisti, rekreativci, građani, deca i svi koji žele da pretrče nekoliko koraka sa bakljom harmonije u ruci spajajući tako svoju dobru volju i ljubav sa drugim narodima sveta koji su dodirivali baklju.
U našu zemlju učesnici trke stižu iz pravca Crne Gore, a prolaze kroz Prijepolje, Novu Varoš, preko Zlatara i Zlatibora kroz Čajetinu, Užice, Požegu, Čačak, Gornji Milanovac, Ljig, Lazarevac, Beograd, Obrenovac, Šabac i Loznicu odakle prelaze u Bosnu.

Trci harmonije sveta doprineli su mnogi značajni ljudi današnjice: Kraljica Elizabeta Druga, Princ Čarls, Helmut Kol, Nelson Medela, Dalaj Lama, Papa Jovan Pavle Drugi, Huan Antonio Samaran, Roberta Flek, Pol i Linda Makartni.
Srpski Patrijarh Pavle je 2005. blagoslovio učesnike Trke harmonije sveta.

Foto: www.worldharmonyrun.org

Luis Meireles na "Novosadskom muzičkom letu"
2012-08-06 21:00 - 23:00 | Sinagoga, Novi Sad, Serbia
U ponedeljak, 6. avgusta, na „Novosadskom muzičkom letu“ nastupa poznati svetski flautista Luis Meireles. On će se novosadskoj publici predstaviti u pratnji pijanistkinje Marie Jose Souze Guedes, koja će čaroban zvuk njegove flaute pratiti na klaviru. Koncert se održava u Sinagogi.
Kao gostujući umetnik, Meireles je nastupao na nekoliko međunarodnih festivala i kao solista s orkestrom i kao član kamernih sastava. Svirao je na preko tri stotine koncerata širom Evrope i bio prvi flutista u nekoliko orkestara iz Portugala, kao i ansambala širom svoje zemlje.
Mnogi portugalski kompozitori posvetili su mu svoja dela koja je ovaj umetnik premijerno izveo. Snimio je šest kompakt diskova: četiri u saradnji s pijanistkinjom Mariom José Souza Guedes.
„Novosadsko muzičko leto 2012.“ počinje 17. jula a traje do 24. avgusta. Pored zvuka klasične muzike i mnogobrojnih koncerata, na Novosadskom muzičkom letu čuće se i melodije i ritmovi salse i tanga, kao i etno, džez, klecmer i latino muzike. Ukupno deset programa održavaće se mahom u vrtu Srednjoškolskog doma u Nikolajevskoj ulici, ali i u Sinagogi.
Novi Sad će na letnjem ciklusu koncerata biti domaćin umetnicima iz naše zemlje, ali i iz Hrvatske, Slovenije, Bosne i Hercegovine, Portugala, Australije i Kube.
Cene ulaznica za koncerte su od 300,00 do 500,00 dinara, a mogu se nabaviti u Muzičkoj omladini Novog Sada, radnim danima od 8,00 do 14,00 časova, kao i dva sata pred početak koncerta na mestu održavanja programa.

Foto: www.muzickaomladina.org

Sabor trubača Guča 2012
2012-08-06 - 2012-08-12 | Unnamed Venue, Guča, Serbia
Praznik trube, jedna od najpoznatijih manifestacija Srbije, po 52. put održava se od 6. do 12. avgusta u Guči. Već pola veka, autentičan zvuk trube, dobar provod, i jedinstvena atmosfera Guče privlače stotine hiljada turista iz celog sveta.
Prva tri dana festivala trube, posvećena su predtakmičarskim manifestacijama, izletima, izložbama, nastupima trubačkih orkestara koji ne učestvuju u takmičarskom delu programa.
U četvrtak i petak, 9. i 10. avgusta, atmosfera se u Guči lagano zagreva pred centralni dogadjaj koji posetioce očekuje u subotu, 11. avgusta.
Prvog od ova dva dana održava se Međunarodno takmičenje trubačkih orkestara na pozornici na stadionu, sa početkom u 20 časova, nakon čega sledi koncert DJ Shantel & Bucovina Club Orkestra. Atmosferu će do vrhunca dovesti nastup Dejana Petrovića sa svojim Big bandom koji nastupa oko 23h.
Petak je rezervisan za takmičenje mladih trubačkih orkestara na pozornici Centra za kulturu. Iste večeri, poštovaoci duhovne muzike biće u prilici da uživaju u koncertu braće Teofilović.
U subotu ujutru će sve posetioce i stanovnike Guče probuditi „Trubačka budilica“ ne dozvoljajavjući im odmor, jer u Guči zabava traje 24h.
Nakon defilea učesnika programa, improvizacije stare dragačevske svadbe i niza drugih manifestacija, u 21h na pozornici na stadionu, održava se najvažniji događaj festivala – finalno takmičenje trubačkih orkestara.
U pauzi proglašenja pobednika, publiku će zabavljati legenda srpske narodne muzike Miroslav Ilić.
Ovogodišnju „Guču“ će u nedelju, 12. avgusta zatvoriti svojim koncertom srpska folk diva Svetlana Ceca Ražnatović u pratnji majstora trube Dejana Lazarevića.

Foto: www.saborguca.com

Međunarodni plivački maraton Jarak-Šabac
2012-08-05 10:00 - 15:00 | Jarak, Šabac, Serbia
Međunarodni plivački maraton „Jarak-Šabac“ održava se u nedelju, 5. avgusta, po 43. put. I ove godine za pobedu i bodove Svetskog kupa nadmetaće se takmičari iz 16 zemalja sa četiri kontinenata.
Ovaj događaj se u kalendaru Svetske plivačke asocijacije nalazi među 24 najpoznatija plivačka maratona u svetu i zauzima 8. mesto. Promoter maratona je petostruki svetski šampion Giulio Travaglio iz Italije.
Maraton se naziva i „Trkom mira“, a održava se u znak sećanja na „Krvavi marš“ 4500 Šapčana koji su u septembru 1941. godine, pod pretnjom smrtne kazne pretrčali 22 kilometra do nemačkog logora u Jarku. Ko god je posrnuo na ovom putu, bio je ubijen.
Ruta na kojoj se pliva maraton rekom Savom od sremskog sela Jarak do Šapca duga je 18,8 km. Na njoj će „Trku mira“ pored srpskih, plivati poznati plivači i plivačice iz Aregentine, Sirije, Rusije, Mađarske, Belgije, Slovenije, Češke, Brazila, Italije, Crne Gore, Hrvatske, Japana, Bugarske, Nemačke, Danske i Makedonije.

Foto: www.swimmarathonsabac.org

Serbia World Music Festival
2012-08-04 17:00 - 2012-08-05 23:00 | Unnamed Venue, Takovo, Serbia
Četvrti festival svetske muzike u Srbiji održava se 4. i 5. avgusta u Takovu. On ima za cilj, da pored niza koncerata etno muzike na visokom umetničkom nivou, ujedini muzičare i ljude iz različitih zemalja bez obzira na kulturnu i religioznu pozadinu.
Prvog dana Festivala od 19:20h do 21:30h, na bini će se smenjivati FA Šumadija, Gipsy Aleksići i Ođila, a nakon otvaranja festivala, u 21:45h, nastupa Zvonko Bogdan.
U nedelju, 5. avgusta, posle Matinea u 19h i benda Resjemheia iz Norveške, publiku će od 22h zabavljati poznati srpski rok sastav Van Gogh.
Prostor znamenitog mesta „Takovski grm“ u Takovu, će funkionisati kao centar za stvaranje nove muzičke arene u kojoj nema granica u muzičkom izražavanju.
Dnevna ulaznica košta 150 dinara, a za decu mlađu od 12 godina, ulaz je besplatan.

Foto: www.serbiamusicfestival.com

Prođoh Levač, prođoh Šumadiju
2012-08-04 17:00 - 2012-08-05 22:00 | Manastir Kalenić, Rekovac, Serbia
Smotra izvornog narodnog stvaralaštva Levča, Šumadije i Pomoravlja, održava se od 4. do 5. avgusta u ambijentu manastira Kalenić, u Rekovcu.
Manifestacija se održava po 43. put, a obuhvata izložbu narodne radinosti i slika, takmičenje u pripremanju tradicionalnih jela i u narodnim sportskim igrama, izbor devojke sa najdužim pletenicama i momka sa najdužim brkovima.
Ovom smotrom iskazuje se bogatstvo i raznolikost narodnog stvaralaštva Srbije, kojima se na osnovu starog i tradicionalnog, gradi i razvija novo i moderno u kulturi, umetnosti i ukupnom stvaralaštvu.
Veselje kod Kalenićke reke trajaće do ranih jutarnjih sati, uz muziku, pesmu i vino iz levačkih vinograda.

Biciklistička tura „Tri regije“
2012-08-04 08:00 - 2012-08-12 17:00 | Unnamed Venue, Novi Sad, Serbia
Biciklistička tura „Tri regije“ startuje u Novom Sadu 4. avgusta, a traje do 12. avgusta i vozi se kroz tri zemlje – Srbiju, Rumuniju i Mađarsku. Ova vožnja ima za cilj razvijanje saradnje među ljudima komšijskih zemalja i promociju biciklizma kao jednog od izbora za zdrav način života.
Tura polazi i završava se u Novom Sadu, a prolazi i kroz sledeće gradove: Temišvar, Arad, Đula, Bekeščaba, Senteš i Apatin.
Tura takođe ima za cilj da, po ugledu na razvijenije zemlje gde je kultura korišćenja bicikla na daleko višem nivou, probudi želju stanovnika ove tri regije za provođenjem aktivnih godišnjih odmora na biciklu.
Namera je i da se, uz biciklističke obilaske raznolikih sredina te prirodnih i kulturnih znamenitosti, podignu stanje duha i kriterijume pravih vrednosti – čiste i zaštićene prirodne sredine.

Foto: www.cycling.rs

Savremeno rusko slikarstvo u Zrenjaninu
2012-08-03 19:00 - 2012-08-13 21:00 | Unnamed Venue, Zrenjanin, Serbia
Izložba „Savremeni ruski slikari iz grada Obnjinska“ u zrenjaninskom Narodnom muzeju predstaviće 50-ak radova 8 akademskih slikara koji su svoje kreativno sklonište našli u ovom gradu 70km udaljenom od Moskve.
Otvaranje je zakazano za petak, 3. avgust u 19h, a izložba traje do 13. avgusta.
Umetnici poput Šubin Aleksandra Pavlovića i Denisova Tatjane Vasiljevne samostalno izlažu radove već nekoliko decenija, ali ovom prilikom predstavljaju svoja dela na grupnoj izložbi.
Specifičnost Galjicin Sergeja Aleksandrovića i Denisova Jelene Vladimirovne je izrada fresaka u pravoslavnim crkvama i hramovima.
Između ostalih biće prikazana i dela Denisova Vladimira Sergejevića, autora skulpture Aleksandra Puškina u Nacionalnom parku u Belkinu, kao i Galjicine Anastasije Aleksandrovne laureata nagrade Afanasija Kulikova.

Lovefest 2012
2012-08-03 19:00 - 2012-08-05 23:00 | Letnja pozornica, Vrnjačka Banja, Serbia
Jedan od najposećenijih muzičkih festivala u centralnoj Srbiji, Love Fest, održava se od 3. do 5. avgusta na letnjoj pozornici u Vrnjačkoj Banji. Ovaj festival stavlja akcenat na elektronsku muziku i njenu promociju u ovom delu naše zemlje.
Prve festivalske večeri na glavnoj Tuborg bini nastupa poznati DJ James Zabiela, poznat po mešavini ambijentalnog i tehno zvuka, kao i nemački di-džej Aleks Nigeman. Iste večeri, publici će se predstaviti i srpski DJ Miloš Pavlović.
Drugi dan na glavnoj, Tuborg bini, nastupa danski di-džej Noir, jedan od cenjenih i vrednih izvođača u industriji elektronske muzike. Osim njega, nastupiće i dvojac “Don’t” iz Niša i “Kind of man” iz Trsetnika.
Poslednje festivalsko veče je već tradicionalno posvećeno domaćoj muzičkoj sceni, pa ove godine nastupaju “Darkwood Dub”, “Sinestezija”, MVP i S.A.R.S.
Program festivala obuhvata fotografsku, ekološku, filmsku, grafiti zonu, veliku čilaut zonu, strit basket zonu, zonu edukativnih radionica, kao i onu posvećenu najmlađim posetiocima.
Karta za sve tri festivalske večeri može već sada da se kupi po promotivnoj ceni od 999 dinara.
Muzički festival “Lovefest” se od 2007. godine svakog leta održava na letnjoj pozornici u Vrnjačkoj Banji, u organizaciji udruženja građana “Lovefest Vrnjačka Banja“.

Foto: www.thelovefestival.org

Moto show u Futogu
2012-08-03 17:00 - 2012-08-05 21:00 | Futog, Novi Sad, Serbia
Od 3. do 5. avgusta na obali Dunava, u novosadskom gradskom naselju Futog, održava se deseti po redu moto skup – Futog 2012. U muzičkom delu manifestacije publiku zabavljaju legendarni srpski rok sastavi „Kraljevski apartman“, „Kerber“ i „Smak“.
Centralni događaj manifestacije je defile motociklista koji je predviđen za 4. avgust u 17h.
Cena ulaznice za “pešake” je 400 rsd, dok je ulaz za bajkere kojima je obezbeđen ručak za sva tri dana skupa, kao i doručak drugog i trećeg dana, ulaz 250 rsd.

Foto: www.facebook.com/mcclassic.wheels

Slovačke Narodne Svečanosti
2012-08-03 - 2012-08-05 | Unnamed Venue, Bački Petrovac, Serbia
Tradicionalne Slovačke Narodne Svečanosti održavaju se od 3. do 5. avgusta u Bačkom Petrovcu. Ovaj grad je već skoro pola veka, svake godine tokom prvog vikenda u avgustu, domaćin ovog svojevrsnog Sabora Slovaka Sveta.
Na manifestaciji učestvuju svi vrhunski slovački ansambli i umetnici iz mnogih zemalja koji ovih dana pokazuju svu lepotu i raznovrsnost slovačkih običaja.
Osim koncerata folklornih ansambala, nekoliko izložba slika, organizovane su i prezentacije knjiga, izložbe starih dečijih igračaka, predstave za decu, takmičenja u lovu i ribolovu, kuvanje ovčijeg paprikaša kao i mnoštvo drugih dešavanja.
Tokom jula su organizovane manifestacije koje najavljuju i prate Slovačke Narodne Svečanosti.
U Laliću je za 21. jul planiran je Turnir u malom fudbalu za prelazni pehar Ambasade Slovačke republike.
Od 27- 29. jul 2012. u susret Svečanostima događaju se brojne manifestacije u Kulpinu. Najznačajnija je Kuplin FEST koja će ugostiti nekoliko poznatih domaćih bendova – Lude Krawe, Ritam nereda, Ortodox Celts, Neozbiljni pesimisti, Proces, kao i goste iz Rumunije Ultimu Nivel, Po kratkom postupku i Dok 7.

Supernatural na Belefu
2012-08-03 - 2012-08-05 | Ada Huja, Beograd, Serbia
Supernatural događaj koji u okviru Belef festivala kroz multidisciplinarne aktivnosti promoviše ideju kvalitetnog življenja održava se od 3. do 5. avgusta na Adi Huji.
Osnovne vrednosti kvalitetnog života koje promoviše ovaj događaj su: zaštita životne sredine, obrazovanje i kultura, pa je zato iz sve tri oblasti Supernatural pripremio zabavan program.
U programu vezanom za kulturu, u umetničkom delu programa, poznati multimedijalni umetnici Marko Lađušić, Mladen Hrvanović i Igor Milovanović, pokazaće svoju kreativnost u Supernatural parku.
Lađušić će raditi na transformaciji dela deponije u umetničko delo, isnpirisano prirodom. Mladen Hrvanović će u parku izložiti neke od svojih radova i izraditi instalaciju inspirisanu prirodom. Time će se baviti i Igor Milovanović, tvorac vizuelnog identiteta Jugoslovenskog dramskog pozorišta.
U muzičkom delu programa, 3. avgusta nastupa Goran Milošević, jedan od najboljih perkusionista sa ovih prostora koji će održati i javni čas iz perkusija. Istog dana posetioce će zabavljati DJ Kind of Men – Predraga Jevtića, predstavnika tvrdog elektro i minimal zvuka.
Drugog dana Supernaturala, 4. avgusta, nastupaju dizajneri, ali i DJ izvođači, Braća Burazeri.
Poslednji dan muzičkog programa rezervisan je za DJ Filipa koji nove tendencije elektronske muzike i hibride rok kulture plasira publici kroz svoje DJ-setove.
Ovaj dan na Adi je posvećen i obrazovanju. Održavaju se radionice na temu prirodnih bogatstava, sa posebnim osvrtom na Dunav. Takođe, u supernatural parku, biće organizovana zelena pijaca, koja će promovisati vrednosti zdrave ishrane i ekološke poljoprivrede, kao i promocija biljaka, cveća i drveća.

Bаskerfest nа Belefu
2012-08-02 - 2012-08-05 | Unnamed Venue, Beograd, Serbia
Bаskerfest nа Belefu traje od 2. do 5. avgusta i objedinjuje nаstupe nekoliko kompаnijа uličnog teаtrа iz više zemаljа Evrope. Održava se na nekoliko lokacija u gradu: Trgu Republike, Knez Mihаilovoj ulici (Beoizlog, ispred zgrаde SANU, ispred Gаlerije Zepter), kao i ispred TC „Ušće“.
Nаstupi uličnih teatara obuhvаtаju rаzličite аtrаkcije, od klаsičnog žonglirаnjа cirkuskih umetnikа sа vаtrom i životinjаmа, preko аkrobаtske vožnje biciklа nа žici rаzаpetoj između krovovа visokih zgrаdа, do аutodromа i preletаnjа rаznih preprekа u аutomobilu.
Program počinje 2. avgusta u 20 časova ceremonijom otvaranja Baskerfesta na Trgu republike.
Od 3. do 5. avgusta teatri će od 18 časova izvoditi ulične predstave u trajanju od 30 minuta na različitim lokacijama u gradu.
Umetnici Baskerfesta dolaze iz Velike Britanije, Argentine, Brazila, Španije, Finske, Slovenije, Italije, Brazila, SAD i Kalifornije, a ulične prolaznike će zabavljati i mađioničar Igor Trifunov iz Srbije.

Frajle na "Novosadskom muzičkom letu"
2012-07-29 21:00 - 23:00 | Vrt srednjoškolskog doma, Novi Sad, Serbia
U okviru „Novosadskog muzičkog leta“ , u vrtu Srednjoškolskog doma, 29. jula nastupaju harizmatične devojke očaravajućih vokala, članice benda Frajle. Koncert počinje u 21h.
Ovaj bend koji čine četiri devojke postoji od 2009. godine i veoma je specifičan po svom sastavu, kostimografiji i načinu pevanja i sviranja. Novosađanke koje su napravile jedan od najzanimljivijih muzičkih performansa na muzičkoj sceni Srbije, publiku će zabavljati svojim pesmama kao i interesantnim obradama poznatih pesama izvođača sa prostora bivše Jugoslavije.
„Novosadsko muzičko leto 2012.“ počinje 17. jula a trajaće sve do 24. avgusta. Pored zvuka klasične muzike i mnogobrojnih koncerata, na Novosadskom muzičkom letu čuće se i melodije i ritmovi salse i tanga, kao i etno, džez, klecmer i latino muzike. Ukupno deset programa održavaće se mahom u vrtu Srednjoškolskog doma u Nikolajevskoj ulici, ali i u Sinagogi.
Novi Sad će na letnjem ciklusu koncerata biti domaćin umetnicima iz naše zemlje, ali i iz Hrvatske, Slovenije, Bosne i Hercegovine, Portugala, Australije i Kube.
Cene ulaznica za koncerte iznosiće od 300,00 do 500,00 dinara, a mogu se nabaviti u Muzičkoj omladini Novog Sada, radnim danima od 8,00 do 14,00 časova, kao i dva sata pred početak koncerta na mestu održavanja programa.

Foto: www.muzickaomladina.org

Teratorija na Belefu
2012-07-29 - 2012-08-15 | Unnamed Venue, Beograd, Serbia
U okviru Beogradskog letnjeg festivala (BELEF), 29. jula u 19 časova na Trgu republike otvara se Teratorija – izložba umetničkih radova na javnim prostorima pri čemu će do 15. avgusta Trg republike i drugi javni prostori biti pokriveni radovima umetnika projekta Tera.
Tri renomirana i stručna umetnika će se narednih dana baviti izvođenjem skulptura od drveta koje će od 3. do 15. avgusta biti postavljene u javnim prostorima.
Ovaj vid umetnosti je zaboravljen više od jedne decenije kada je ukinuta radionica u drvetu na Adi Ciganliji. Zbog toga je ovaj projekat veoma značajn za Beograd i umetnost uopšte
Ovom događaju predhodila je u junu prva faza projekta kada je 70 mladih umetnika iz Srbije i inostranstva izvodilo u radionici skulpture u terakoti. Neki od ovih radova biće izloženi na Trgu republike, dok će radovi većeg formata biti poklonjeni različitim institucijama.
Već tri godine, više stotinа kreаtivnih ostvаrenjа mlаdih umetnikа u terаkoti bilo je sаstаvni deo vizuelnog progrаmа Belefа.

Foto: www.belef.org

Revija nezavisnih filmova u Srpskom Holivudu
2012-07-27 17:00 - 2012-07-29 23:00 | Unnamed Venue, Mutanj, Serbia
Ovigodišnja, druga po redu, Revija nezavisnih off-filmova Srbije održava se od 27. do 29. jula, u ambijentu „srpskog Holivuda“ u selu Mutanj, na planini Rudnik.
Na festivalu će se prikazati sedam novih ostvarenja nastalih u takozvanim kućnim radionicama koji su u konkurenciji za nagradu „Šumski patuljak“, kao i dva filma koja su izvan konkurencije.
Zvaniči program čine filmovi “Obrt” Srđana Stojanovića iz Beograda, “To moram” Branka Radakovića iz Bača, “Filozof iz našeg sokaka” prof. Dragana Krstića i Vladimira Karadžića iz Subotice, “Putevima Tibora Sekelja” Stipana Milodanovića iz Subotice, “Potpisani” – 2. epizoda “Šifra” i 3. epizoda “Voz” Marka Kovača iz Beograda, kao i “Hipnoza” Koste Marinkovića iz Gornjeg Milanovca.
Van konkurencije biće prikazan film o prošlogodišnjoj Reviji – “60’” Miroslava Nikolića i Bate Petrovića, koji je autor i filma “Srpski mjuzikl – 60’”.
Srpski Holywood delo je mladog entuzijaste Ivana Jakovljevića, zvanog Ivo-Car. Slova natpisa „Holywood“ nalaze se na brdu iznad Ibarske magistrale, na udaljenosti od oko 105 km od Beograda i veoma su upadljiva i danju i noću.
